text: Мъка! Николета и Азис станаха върли врагове - Скандално
  Всичко на този свят е реклама. Дори приятелството. Сприятелиш се с някого – хоп новина. Скараш се със същия – още по-голяма новина. Точно така се получи и с топлата връзка между Николета и Азис. Те уж се запознали по телефона и после чувствата между тях пламнали. И станали приятелки.
  Сега обаче дългогодишната им топла връзка неочаквано охладняла. Певецът пише възмутени коментари "Телефон ни свърза, телефон ни раздели". И медиите гръмнаха. Ама защо, ама как, ама какво е станало? Василка се била ядосала, че Николета използва техни лични приятелски снимки за предаването си. Василка кълне до девето коляно и папараците, които снимаха дъщеря му. Василка привидно беснее, че Лозанова без разрешение е извадила факти от личиния му живот.
  И сега двамата са на кълбо в социалната мрежа. Карат се, зъбят се, а Ни Ло дори пише "Твоето мнение слабо ме интересува". Ох, трагедия. А обиденият певец кой знае защо, вместо да спре да гледа предаването на бившата си приятелка, усърдно разпространява лайкове към него. Труди се човекът в нейна угода. И на всички им става ясно, че тяхната кавга не е нищо друго, освен рекламен трик. Защото медиите нещо започнаха да се разсейват и да ги забравят.
  Никой обаче не е особено учуден. Преди да стратира предаването си Николета не се посвени да изкара мъжа си женкар и да разпространи навсякъде, че се развеждат. Така си осигури зрителски интерес временно, че адже и интервю с Валери излъчи, в което той каза, че много я обича.
  Та сега някакъв Азис ли няма да жертва в името на рекламата? Още повече, че това е реклама и за самия него, разсъждават техни познати и изобщо не се вързват на приказките, че двамата се били скарали виртуално.